സ്കൂളിനു സമീപമുള്ള കോവിഡ് സെന്റര് മാറ്റണമെന്ന് കുടക്കച്ചിറ: കുടക്കച്ചിറ ഹൈസ്കൂളിനു സമീപം പ്രവര്ത്തിക്കുന്ന കരൂര് ഗ്രാമപഞ്ചായത്ത് കോവിഡ് സെന്റര് മാറ്റണമെന്ന് കേരള കോണ്ഗ്രസ് കരൂര് മണ്ഡലം കമ്മിറ്റി ജില്ലാ കളക്ടറോട് ആവശ്യപ്പെട്ടു. സ്കൂള് തുറക്കുന്ന സാഹചര്യത്തില് കുട്ടികളുടെ സുരക്ഷ ഉറപ്പാക്കാന് കോവിഡ് സെന്റര് മാറ്റിസ്ഥാപിക്കണമെന്നാണ് ആവശ്യം. മണ്ഡലം പ്രസിഡന്റ് ജോസ് കുഴികുളം അധ്യക്ഷത വഹിച്ച യോഗം പി.സി. തോമസ് ഉദ്ഘാടനം ചെയ്തു. ജില്ലാ പ്രസിഡന്റ് സജി മഞ്ഞക്കടന്പില്, മൈക്കിള് പുല്ലുമാക്കല്, ജോര്ജ് പുളിങ്കാട്, ഏബ്രഹാം തോമസ് തുടങ്ങിയവര് പ്രസംഗിച്ചു.പ്ലസ്ടുവിന് അധിക ബാച്ചുകള് അനുവദിക്കണംപാലാ: വിദ്യാലയങ്ങളില് കൂടുതല് ബാച്ചുകളും സീറ്റുകളും അനുവദിച്ച് തുടര്പഠനം ആഗ്രഹിക്കുന്ന എല്ലാ വിദ്യാര്ഥികള്ക്കും പഠന സൗകര്യം ഒരുക്കണമെന്ന് ജില്ലാ പഞ്ചായത്തംഗം രാജേഷ് വാളിപ്ലാക്കല് ആവശ്യപ്പെട്ടു. കെഎസ്സിഎം ഭരണങ്ങാനം മണ്ഡലം കണ്വന്ഷന് ഉദ്ഘാടനം ചെയ്യുകയായിരുന്നു അദ്ദേഹം. മണ്ഡലം പ്രസിഡന്റ് ദില്ജിത്ത് പിണക്കാട്ട് അധ്യക്ഷത വഹിച്ചു. കേരള കോണ്ഗ്രസ്എം മണ്ഡലം പ്രസിഡന്റ് ജിനു വല്ലനാട്ട്, സക്കറിയാസ് ഐപ്പന്പറമ്ബില്കുന്നേല്, തോമസുകുട്ടി വരിക്കയില്, അഖില പാട്ടത്തില്, ജോസ് ചേറ്റുകുളം, അശ്വിന് തുരുത്തിക്കര, അജയ് പിണക്കാട്ട്, ജെറിന് കുന്നക്കാട്ട്, അന്ന ജിനു വല്ലനാട്ട്, ആഷ ഷാജി കിഴക്കേക്കര തുടങ്ങിയവര് പ്രസംഗിച്ചു.